На мали број пријава утицала је и напета политичка ситуација у Србији и њеном окружењу након аустроугарске Анексије БиХ 1908. године, која је додатно усложњавала разраду захтевног програма, уносећи осећање несигурности. Жири је већ на почетку елиминисао пет приспелих нацрта због непотпуности и непрецизности, пристеклих из претерано сложеног конкурсног програма, у којем је требало премостити и разлику у нагибу од осам метара између бочног крила у улици Адмирала Гепрата и угаоних партија на раскрсници Немањине и Кнеза Милоша, као и прекратког рока за припрему радова.